Įsivaizduokite, jog stovite gatvėje bet kur Amerikoje
ir prie jūsų priėjęs japonas sako:
"Atleiskite, kaip vadinasi šis kvartalas?"
O jūs atsakote: "Atsiprašau. Na čia yra Oak gatvė, ten - Elm gatvė.
Čia 26-oji, ten 27-oji."
Jis sako: "Na, gerai. Tačiau kaip vadinasi šis kvartalas?"
Jūs sakote: "Bet gi kvartalai neturi pavadinimų.
Gatvės turi pavadinimus; kvartalai, tai tik
bevardės erdvės tarp gatvių."
Jis nueina šiek tiek sutrikęs ir nusivylęs.
Taigi, dabar įsivaizduokite, jog stovite gatvėje, bet kur Japonijoje,
jūs atsisukate į šalimais stovintį žmogų ir klausiat:
"Atsiprašau, kaip vadinasi ši gatvė?"
Jis atsako: "Na, ten yra 17-iktas kvartalas, o čia 16-iktas."
Jūs sakot: "Gerai, bet kaip vadinasi ši gatvė?"
Jums atsako: "Gatvės neturi pavadinimų.
Kvartalai turi pavadinimus.
Pažiūrėkite į Google Žemėlapius: štai kvartalas 14, 15, 16, 17, 18, 19.
Visi šie kvartalai turi pavadinimus.
Gatvės tėra bevardės erdvės tarp kvartalų."
Ir tada jūs klausiat: "Gerai, tuomet kaip jūs žinot savo namų adresą?"
Jis atsako: "Nagi paprastai, čia yra Aštuntasis rajonas.
Ten yra 17-iktas kvartalas, namo numeris - 1."
Jūs sakot: "Gerai, tačiau bevaikštant po apylinkes
pastebėjau, kad namų numeriai seka ne iš eilės."
Jis atsako: "Žinoma, kad iš eilės. Jie išdėstyti pagal namų pastatymo seką.
Pats pirmasis kvartale pastatytas namas yra numeris vienas.
Antrasis pastatytas - numeris du.
Trečiasis - trys. Tai paprasta. Tai akivaizdu."
Mane žavi, jog kartais mums reikia
nuvykti į kitą pasaulio pusę,
kad pastebėtume prielaidas, kurių net nežinojome jog turime,
bei įvertintume, kad jų priešingybės taip pat gali būti teisingos.
Pavyzdžiui, Kinijoje yra gydytojų,
kurie tiki, kad jų darbas yra išlaikyti jus sveikais.
Tad kiekvieną mėnesį, kai esate sveikas, jūs jiems mokate,
o kai sergate, jūs neturi jiems mokėti, nes jie neatliko
savo darbo. Jie turtėja, kai jūs sveiki, ne kai jūs sergate.
(Plojimai)
Dažniausiai muzikoje mes priimame "vieną"
kaip takto stipriąją dalį muzikinės frazės pradžioje. Vienas, du trys keturi.
Tačiau Vakarų Afrikos muzikoje "vienas"
yra suprantamas kaip frazės pabaiga,
tartum taškas sakinio gale.
Tai girdisi ne tik frazėse, bet ir tame, kaip jie skaičiuoja taktus:
du, trys, keturi, vienas.
Ir šis žemėlapis taip pat yra tikslus.
(Juokas)
Yra posakis, kad ką besakytum apie Indiją,
atvirkščias teiginys irgi bus teisingas.
Tad niekad neužmirškim, ar čia TED, ar kur kitur,
kad bet kokias nuostabias idėjas jūs turite ar išgirstate,
jų priešingybė taip pat gali būti teisinga.
Domo arigato gozaimashita ("Ačiū" japoniškai).